Home → Gemstones → Jade → Jade Earring
Categories: Earrings, Gemstones, Jade
Be the first to review “Jade Earring” Cancel reply Aardklop maak sy datum bekend | Netwerk24
Deur AJ Opperman 02 April 2020 17:03
Die Aardklop Nasionale Kunstefees in Potchefstroom is vanjaar van 22 tot 27 September.
Dit word van 22 tot 27 September aangebied nadat die regering die datum van die September-skoolvakansie (die tyd waarin die fees gehou word) hersien en verkort het.
Die Aardklop-feesterrein is egter ’n dag minder oop van 22 tot 26 September.
Volgens Alexa Strachan, feesbestuurder, gaan Aardklop weer die perfekte wegbreek bied.
“Ons bied alles wat jy nodig het om asem te skep en jou battery te herlaai.”
In die fees se verklaring lê die direksie klem op teaters, vermaakbyeenkomste en feeste wat weens die koronavirus afgelas of uitgestel is.
“In spanningsvolle en onseker tye het die kunste egter juis ’n waardevolle bydrae om te lewer,” lui die verklaring.
“Kunstenaars, tegnici, stalletjiehouers, diensverskaffers, tydelike werkers en ander instansies en individue is boonop onder geweldige druk, aangesien hul inkomstestrome opgedroog het.”
Die feesprogram word nog saamgestel.
Volgens Delmari van Zyl, bestuurder: borge, media, en bemarking, word die feesprogram hopelik in Junie bekendgestel.
“Midde die inperking probeer ons fokus op die beplanning van die fees. Ons besef dinge verander vinnig en ons kan niks beheer nie, maar sover moontlik beplan ons om voort te gaan. Die land ervaar wel ’n uitdagende tydperk en daarom is ons aanpasbaar en akkommoderend met die einddoel voor oë.”
Meer oor: Aardklop Nasionale Kunstefees | Alexa Strachan | Potchefstroom | Feeste | Teater | Covid-19